PATVIRTINTA

Raseinių rajono švietimo pagalbos tarnybos direktoriaus 2020 m. spalio 13 d.

įsakymu Nr. V2-96

**RASEINIŲ RAJONO ŠVIETIMO PAGALBOS TARNYBOS**

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių rajono švietimo pagalbos tarnybos socialinis pedagogas (toliau – socialinis pedagogas) yra biudžetinės įstaigos specialistas, dirbantis pagal darbo sutartį.
2. Pareigybės lygis – A2.
3. Socialinis pedagogas tiesiogiai pavaldus ir atskaitingas Raseinių rajono švietimo pagalbos tarnybos (toliau – Tarnybos) direktoriui.

# II SKYRIUS

# SPECIALŪS REIKALAVIMAI ŠIAS PAREIGAS EINANČIAM DARBUOTOJUI

1. Tarnybos socialinis pedagogas turi būti įgijęs socialinio pedagogo profesinę kvalifikaciją aukštosiose mokyklose arba turintis socialinio darbuotojo kvalifikaciją ir įgijęs pedagogo profesinę kvalifikaciją.
2. Ne mažesnė kaip trejų metų socialinio pedagogo darbo patirtis.
3. Žinojimas ir gebėjimas taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius socialinės pedagoginės pagalbos teikimą bei specialųjį ugdymą, Lietuvos socialinės pedagoginės pagalbos ir specialiojo ugdymo sistemų išmanymas.
4. Kvalifikacijos tobulinimas pedagoginės psichologinės tarnybos veiklos organizavimo, mokinių socialinio pedagoginio vertinimo, konsultavimo, priskyrimo specialiųjų ugdymo poreikių grupei klausimais.
5. Gebėjimas tirti socialinės pedagoginės pagalbos poreikį, organizuoti ir koordinuoti socialinės pedagoginės pagalbos teikimą mokiniams, tėvams ar teisėtiems vaiko atstovams, pedagogams ir kitiems rajono švietimo įstaigose dirbantiems specialistams, vertinti teikiamos socialinės pedagoginės pagalbos kokybę, panaudoti ir kūrybiškai perteikti teorines žinias, rengti socialines programas ir projektus.

# III SKYRIUS

# PAGRINDINĖS FUNKCIJOS

1. Bendradarbiaudamas su kitais Tarnybos specialistais, Tarnyboje, mokykloje ar, esant žymiai ribotam asmens mobilumui dėl ligos ar patologinės būklės – asmens namuose, atlieka mokinio (vaiko) socialinių įgūdžių, socialinės pedagoginės situacijos, problemų bei poreikių mokykloje ir šeimoje įvertinimą.
2. Siūlo ugdymo formą, būdus ir metodus, prireikus rekomenduoja teikti socialinę pedagoginę pagalbą, rekomenduoja vaikui mokyklą.
3. Individualiai ar/ir grupėje konsultuoja specialiųjų ugdymosi poreikių, socialinių pedagoginių ir ugdymosi problemų turinčius mokinius (vaikus), jų tėvus (globėjus, rūpintojus), mokytojus, pagalbos mokiniui specialistus, 14-29 metų amžiaus asmenis (toliau - jaunuolius) specialiosios pedagoginės pagalbos teikimo, ugdymo organizavimo, socialinių pedagoginių problemų prevencijos bei jų sprendimo klausimais: nustato mokinio (vaiko) socialines pedagogines problemas, numato tiesioginio poveikio būdus, dirba su mokiniu (vaiku) taikydamas įvairias socialinės pedagoginės pagalbos teikimo formas, bendradarbiauja su tėvais (globėjais, rūpintojais), mokytojais ir kitais su mokinio (vaiko) ugdymu susijusiais asmenimis, teikia jiems rekomendacijas.
4. Veda grupinius užsiėmimus mokiniams (vaikams), jaunuoliams, kurių tikslas padėti mokiniams (vaikams), jaunuoliams išmokti kūrybiškai ir kritiškai mąstyti, bendrauti, pažinti save, aplinką, gebėti priimti sprendimus, spręsti problemas, elgtis visuomenėje priimtinais būdais, valdyti emocijas, ugdyti gyvenimo įgūdžius, sveiką gyvenseną ir kita, organizuoja palaikymo ar savipagalbos grupes.
5. Teikia metodinę pagalbą mokytojams, specialistams ir tėvams (globėjams, rūpintojams) mokinio (vaiko), jaunuolio pažinimo, socialinių aplinkos veiksnių gerinimo ir organizavimo klausimais, skleidžia ir diegia socialinio ugdymo naujoves.
6. Šviečia mokyklų bendruomenes ir visuomenę vaiko raidos, gyvenimo įgūdžių ugdymo, socializacijos, bendravimo ir kitais klausimais.
7. Formuoja rajono bendruomenės teigiamą požiūrį į ugdymosi, socializacijos problemų turinčius mokinius (vaikus), jaunuolius, jų ugdymą ir/ar kitą neformalią veiklą kartu su bendraamžiais.
8. Ugdymo įstaigose atlieka socialinių pedagoginių problemų (teisės pažeidimų, mokyklos nelankymo, vidaus tvarkos taisyklų laikymosi, alkoholio, tabako, narkotinių ir psichotropinių medžiagų vartojimo, smurto, patyčių, savižudybių, ligų, ŽIV/AIDS, prekybos žmonėmis ir kitų neigiamų socialinių reiškinių) prevencijos poreikio įvertinimą, rengia, organizuoja ir įgyvendina prevencines priemones bei programas, teikia pagalbą ugdymo įstaigos vaiko gerovės komisijai krizės ugdymo įstaigoje metu.
9. Atlieka tyrimus siekdamas išsiaiškinti aplinkos poveikį mokiniui (vaikui), jaunuoliui, ugdymosi ir mokymosi bei socializacijos sunkumus.
10. Kaupia informaciją, reikalingą konsultuojamų mokinių, jaunuolių problemoms spręsti, bendradarbiaudamas su ugdymo įstaigos bendruomene, o esant būtinybei – su kitomis institucijomis, bei stebi mokinius pamokų metu.
11. Teikia informaciją apie mokinius (vaikus), jaunuolius, turinčius socialinių pedagoginių ir/ar ugdymosi problemų, suinteresuotiems asmenims ar institucijoms, susijusiems su mokinių (vaikų) ugdymu, gavęs tėvų (globėjų, rūpintojų) sutikimą.
12. Rengia metodines rekomendacijas vaiko raidos, socialinės pedagogikos, socialinių pedagoginių problemų prevencijos klausimais.
13. Vykdo kompleksinės pagalbos tinklo kūrimą specialiųjų ugdymosi poreikių, socialinių pedagoginių ir ugdymosi problemų turintiems mokiniams (vaikams), jaunuoliams: koordinuoja ugdymo, socialinių, sveikatos priežiūros paslaugų, švietimo pagalbos ir kitų institucijų paslaugų (pagalbos) teikimą mokiniui (vaikui), jaunuoliui, tėvams (globėjams, rūpintojams), mokytojams, kai, atliktus mokinio (vaiko) specialiųjų ugdymosi poreikių įvertinimą, rekomenduotas tarpinstitucinis bendradarbiavimas teikiant pagalbą. Kiekvienam mokiniui (vaikui), jaunuoliui, su kuriuo dirba, užveda bylą ir laiko joje informaciją apie jo socialinę situaciją, teikiamos pagalbos procesą, efektyvumo vertinimą.
14. Kaupia, sistemina ir analizuoja informaciją apie socialinės pedagoginės pagalbos poreikius ir teikiamą pagalbą rajono ugdymo įstaigose.
15. Bendradarbiauja su savivaldybės administracijos vaiko gerovės komisija, kitomis įstaigomis bei institucijomis įgyvendinant Lietuvos Respublikos Vaiko minimalios ir vidutinės priežiūros įstatymą.
16. Tvarko ir pildo savo darbo dokumentus.
17. Vykdo kitus Tarnybos vadovo pavedimus, susijusius su Tarnybos socialinio pedagogo funkcijomis.

# IV SKYRIUS

# ATSAKOMYBĖ

1. Tarnybos socialinis pedagogas atsako už socialinės pedagoginės pagalbos teikimo principų - lygių galimybių, visuotinumo, kompleksiškumo, veiksmingumo, individualumo ir konfidencialumo – laikymąsi.
2. Socialinio pedagogo veiklos tikslui įgyvendinti ir funkcijoms vykdyti Tarnybos socialinis pedagogas kasmet iki sausio 31 dienos, atsižvelgdamas į metinės veiklos užduotis, siektinus rezultatus ir jų vertinimo rodiklius, parengia metinį veiklos planą, už kurio įgyvendinimą, pasibaigus kalendoriniams metams, per dvi savaites atsiskaito Tarnybos direktoriui (iki kitų metų sausio 15 d.).

\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)